

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: hivatal@telki.hu

[www.telki.hu](http://www.telki.hu)

**ELŐTERJESZTÉS**

**Telki község Önkormányzat képviselő-testület 2025. május 26-i rendes ülésére**

|  |
| --- |
| **Tárgyalandó napirend:****A Magyar Falu Program keretében „Út, híd, járda, kerékpárforgalmi létesítmény építése/felújítása” pályázat benyújtása** |

**A napirendet tárgyaló ülés dátuma**: **2025. 05.26.**

**A napirendet tárgyaló ülés:** **Pénzügyi, Településfejlesztési és Fenntarthatósági Bizottság**, **Képviselő-testület**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes /** rendkívüli

**A határozat elfogadásához szükséges többség típusát:** **egyszerű** / minősített

**A szavazás módja:** **nyílt** / titkos

**1. ELŐZMÉNYEK, KÜLÖNÖSEN AZ ADOTT TÁRGYKÖRBEN HOZOTT KORÁBBAN HOZOTT TESTÜLETI ÜLÉSEK ÉS AZOK VÉGREHAJTÁSÁNAK ÁLLÁSA: -**

**JOGSZABÁLYI HIVATKOZÁSOK:**

**3. KÖLTSÉGKIHATÁSOK ÉS EGYÉB SZÜKSÉGES FELTÉTELEK, ILLETVE MEGTEREMTÉSÜK JAVASOLT FORRÁSAI:**

**4. TÉNYÁLLÁS BEMUTATÁSA:**

A Miniszterelnökség pályázatot hirdet a Magyar Falu Program keretében Magyarország területén működő 5000 fő és ez alatti állandó lakosságszámú települések önkormányzatai részére utak, hidak, járdák, valamint kerékpárforgalmi létesítmények kialakítására, fejlesztésére.

Magyarország Kormányának célja a Magyar Falu Program megvalósítása kapcsán a vidéki települések népességmegtartó és népességnövelő erejének fokozása, valamint a településen élők életminőségének javítása. Ezen céllal összhangban az alprogram vonatkozásában a Kormány célul tűzte ki a vidéki térségek közlekedési infrastruktúrájának fejlesztését, ezáltal a településkép, az alapvető szolgáltatások hozzáférhetőségének javítását.

Ezen céllal összhangban az alprogram vonatkozásában a Kormány célul tűzte ki a vidéki térségek közlekedési infrastruktúrájának fejlesztését, ezáltal a településkép, az alapvető szolgáltatások hozzáférhetőségének javítását. A vidéki települések épített környezetének infrastrukturális állapota az elmúlt évek fejlesztései ellenére is elmaradnak a városokétól. Szinte valamennyi hazai település esetében beszélhetünk felújításra szoruló önkormányzati útról, hídról, járdáról, kerékpárforgalmi létesítményről.

Az 5000 fő és ez alatti állandó lakosságszámú települések esetében ez hatványozottan igaz. A kisebb településeken a gondos gazdálkodás ellenére sem tudnak forrást biztosítani ezen felújítási munkákra.

**A pályázatok benyújtása 2025. május 23-tól 2025. június 23-ig lehetséges.**

**Támogatás összege:**

|  |  |
| --- | --- |
| Út, híd építése/felújítása esetén  | **max. 45 millió Ft**  |
| Járda építése/felújítása esetén  | **max. 10 millió Ft** |
| Egyszerű (építési engedélyhez nem kötött tevékenységgel kialakítható) gyalogos-átkelőhely(ek) kialakítása, fejlesztése esetén  | **max. 5 millió Ft** |
| Építési engedélyhez kötött tevékenységet tartalmazó gyalogos-átkelőhely(ek) kialakítása, fejlesztése esetén | **max. 10 millió Ft** |

A támogatásra rendelkezésre álló keretösszeg: **10 000 000 000,- forint,**

A Magyar Falu Program keretében nyújtott támogatás vissza nem térítendő, **legfeljebb 100%- os** támogatási intenzitású előfinanszírozott hazai támogatásnak minősül. A támogatás folyósításának nem feltétele saját forrás biztosítása/rendelkezésre állása.

Egy pályázó kizárólag egy pályázatot nyújthat be a jelen pályázati kiírás keretében. A pályázó **kizárólag egy** önállóan támogatható tevékenységre igényelhet támogatást. Járda.- és gyalogátkelő építésére egyidejűleg nem lehet pályázni. Több önkormányzat nem nyújthat be együttesen pályázatot.

Telki község önkormányzata az alábbi pályázati célokkal tudna pályázni:

 Pályázati cél Költségvetésben elkülönített keret

* **Járdaépítés vagy gyalogátkelőhely kialakítás Tengelice utca 12.000.000.- Ft**
* **Temető hátuljánál gyalogátkelőhely kijelölése 1.000.000.- Ft**

**A javaslatunk a Tengelice utcai járda kiépítése benyújtani a pályázatot.**

A pályázat benyújtásához csatolni szükséges: ( engedélyezési terv és az engedélyezési eljárás elindításáról szóló igazolás)

Sikeres pályázat esetén a Tengelice utcai járdához tartozó gyalogátkelő és közvilágítás tervezés és engedélyezését szükséges elkészíttetni. Ehhez szükséges biztosítani a költségvetési forrásokat

A kivitelezésre a 2025.évi költségvetés beruházási során terveztük.

Ugyanígy javasoljuk a Temető utcai gyalogátkelő és közvilágítás megtervezését. Erre szükséges biztosítani a költségvetési forrásokat

A kivitelezésre a 2025.évi költségvetés beruházási során terveztük.

Telki, 2025. május 12.

Deltai Károly

polgármester

**Határozati javaslat**

**Telki község Önkormányzat Képviselő-testülete
…/2025. (V. ) Önkormányzati határozata**

**A Magyar Falu Program keretében „Út, híd, járda, kerékpárforgalmi létesítmény építése/felújítása” pályázat benyújtása**

1. Telki Községi Önkormányzat Képviselő-testülete úgy határozott, hogy a Magyar Falu Program ,, Út, híd, járda építése/felújítása, gyalogos-átkelőhely kialakítása, fejlesztése ,, ( MFP-UHJ/2025 ) pályázat keretében a Tengelice utcai járda építés megvalósítására kíván pályázatot benyújtani.

2.A képviselő-testület felkéri a polgármestert a pályázati dokumentáció összeállítására és benyújtására.

Határidő: 2025.június 23.

Felelős: Polgármester

**Határozati javaslat**

**Telki község Önkormányzat Képviselő-testülete
…/2025. (V. ) Önkormányzati határozata**

**Tervezési munkák megrendelése**

1. Telki Községi Önkormányzat Képviselő-testülete úgy határozott, hogy a tervezési munkák megrendelésére a 2025.évi költségvetésben ………………….. Ft összeget biztosít a 2025.évi költségvetés általános tartalékkeret terhére.

2. Felhatalmazza a polgármester az alábbi tervezési munkák megrendelésére:

* Tengelice utcai járda
* Tengelice utcai gyalogátkelőhely és közvilágítás
* Temető utca gyalogátkelőhely és közvilágítás

Határidő: azonnal

Felelős: Polgármester